קולה של פטיבון מאופיין בניקיון צליל ומתיקות בטווחים העליונים, שם היא מפעילה ניואנסים ווירטואוזיות המתבטאים באפקט יפה, כפי שניתן לשמוע בהקלטתה לאריה הנקמה של מלכת הלילה מהאופרה חליל הקסם מאת מוצרט. פטיבון נחשבת לבעלת יכולת משחק שירתי מהמעלה הראשונה. היא שרה בהבעה רבה מלאת הפתעות. יכולתה ברגיסטרים הגבוהים מעולה, אך למרות זאת היא בוחרת לעיתים בבחלופה נמוכה יותר אם הטקסט דורש זאת. הביקורות על הופעותיה והקלטותיה משבחות את יכולתה הקולית ובעיקר את הפרשנויות הבלתי שגרתיות לתכנים המוזיקליים אותם היא מבצעת .
הקלטות.
פטיבון מרבה להקליט עם החשובות שבחברות העולמיות, בעיקר עבור דויטשה גרמופון, דקה וסוני. עד שנת 2020 הקליטה פטיבון, הן כסולנית והן כשותפה עם זמרות וזמרים 29 תקליטורים המכילים מגוון רחב של יצירות מכל הזמנים, החל מתקופת הברוק וכלה ביצירות עכשויות. תקליטור משנת 2008, בו שרה מיצירות הידן מוצרט וגלוק בניצוח דניאל הרדינג, זכה בפרס מגזין המוזיקה של ה- BBC לשנת 2009 על "אלבום האופרה הטוב ביותר
בין תקליטורי הסולו שלה:
יצירות מאת מוצרט, היידן וגלוק עם תזמורת קלן בניצוחו של דניאל הארדינג . (דויטשה גרמופון)
שירי אמריקה - יצירות מאת ברבר, ברנשטיין, קופלנד ואח'. (וירג'ין קלסיקס).
אריות ושירים מהברוק. (דויטשה גרמופון)
יצירות מאת פולנק, תזמורת פריז בניצוח פאבו ירווי (דויטשה גרמופון)
פרסים ועיטורים.
בשנת 1998 זכתה בפרס השנתי בצרפת בתחום המוזיקה הקלאסית ככשרון הצעיר הטוב ביותר.
בשנים 2001 ו 2003 זכתה במסגרת זו בפרס זמרת האופרה הטובה ביותר.
חיים אישיים.
פטיבון הייתה נשואה למלחין המודרני אריק טנגי ולהם בן אחד. התאלמנה מכנר הג'אז הצרפתי דידייה לוקווד, אתו הייתה נשואה בין השנים 2015 - 2018.
אלכסנדר שטיגליץ
הברון אלכסנדר פון שטיגליץ (ברוסית: Александр Людвигович Штиглиц; 1814 – 1884) היה איש כספים רוסי, הוא היה המושל הראשון של הבנק הממלכתי של האימפריה הרוסית, שקדם לבנק המרכזי הרוסי המודרני.
ראשית חיים וחינוך.
שטיגליץ נולד בסנקט פטרבורג לבנקאי הברון לודוויג פון שטיגליץ שהיה מייסד בית הבנקאות "שטיגליץ ושות'". היה יהודי במוצאו. לאחר שהשלים את לימודיו באוניברסיטת דורפאט, כיום טרטו, אסטוניה, הוא נכנס לשירותי המדינה כחבר במועצת הייצור של משרד האוצר של האימפריה הרוסית.
איש עסקים ועובד מדינה.
לאחר מות אביו ירש שטיגליץ את בית הבנקאות והצליח במשרתו כבנקאי של הקיסר. בשנים 1840–1850 הוא מכר בהצלחה שש הלוואות ממשלתיות של 4% למימון הקמת רכבת מוסקבה - סנקט פטרבורג והבטיח הלוואה זרה משמעותית בשיאה של מלחמת קרים. שטיגליץ החזיק גם חברות ייצור בנארבה וביקטרינהוף.
בשנת 1846 נבחר שטיגליץ ליו"ר ועד בורסת סנקט פטרבורג. באותו תפקיד הוא השתתף בכל הפעילות הכספית של ממשלת האימפריה הרוסית. בשנת 1857 הקים את חברת הרכבות הרוסית, שהפכה למשרד הרכבות של רוסיה. בשנת 1860 חיסל שטיגליץ את כל מפעליו המסחריים ופרש מרצונו מתפקיד יו"ר ועדת הבורסה.
ב-31 במאי 1860 הקים הקיסר אלכסנדר השני את הבנק הממלכתי של האימפריה הרוסית ושטיגליץ הפך למושל הראשון שלו. בשנת 1866 עזב את שירות המדינה.
פילנתרופיה.
בשנת 1878 הוא תרם כספים להקמת מוזיאון לאומנויות יישומיות לטובת תלמידי בית הספר המרכזי לציור טכני, שהוקם על ידו קודם לכן.
פרסים.
שטיגליץ קיבל פרסים רבים, כולל מסדר סנט סטניסלב מדרגה שלישית, מסדר ולדימיר מדרגה רביעית ומסדר אנה מהדרגה השנייה.
אנדור סנש
אנדור סנש (במקור שלזינגר, בהונגרית: Szenes Andor; בודפשט, 2 בדצמבר 1899 – בודפשט, 11 ביולי 1935) היה משורר, מתרגם, עיתונאי יהודי-הונגרי. בן דודו של בלה סנש (אביה של חנה סנש) ואביו של איבאן סנש.
ביוגרפיה.
אנדור סנש נולד במשפחה יהודית ברובע 5 בבודפשט כבנם של ז'יגמונד סנש, רופא, ושל מריה קרו, ילידת מונקאץ'. הוא סיים לימודי משפטים, ולאחר מכן הפך לעיתונאי. הוא היה העורך של המגזין "תיאטרון ואופנה" (Színház és Divat) ואחר כך היה בעל טור בשבועון "חיי התיאטרון" (Színházi Élet). הוא מחברם המשותף של לבריות כמעט שלושים אופרטות ומשחקים מוזיקליים. הוא היה המתרגם והמעבד של אופרטות של אמריך קלמן ופרנץ להאר (שנכתבו במקור בגרמנית) הוא גם כתב שאנסונים, שירים הונגריים, בדיחות קברט ומערכונים. מותו נגרם משחפת. אשתו הייתה פירושקה קֶלֶמֶן. הוא הרגיש במותו המוקדם וכתב גם את השיר על קברו, אותו ניתן לקרוא במקום מנוחתו בבית הקברות היהודי ברחוב קוזמה בבודפשט.
יצירותיו לבמה.
הוא היה מחברם של יותר משלושים יצירות במה. הם הוצגו גם בבודפשט (תיאטראות "קיראי", הקומדיה של בודפשט "תיאטרון העיר" ובמת שדרת אנדראשי) ומחוץ לבירה. הידועים שבהם הם:
סופיה פטרסן
סופיה פטרסן (בגרינלנדית: Sofie Petersen; נולדה ב-23 בנובמבר 1955 במאניצוק, גרינלנד, ממלכת דנמרק) היא בישופית לותרנית גרינלנדית.
היא למדה תאולוגיה באוניברסיטת קופנהגן וסיימה את לימודיה בשנת 1986. ב-28 במאי 1995, בגיל 39, הוסמכה פטרסן לבישוף גרינלנד בכנסייה האוונגלית-לותרנית בדנמרק. היא הוסמכה בכנסיית הנס אגדה, הקתדרלה של גרינלנד בנוכחות המלכה מרגרטה השנייה. היא הבישופית האינואיטית השנייה והאישה השנייה שהפכה לבישוף בכנסייה הלותרנית הדנית.
פטרסן היא תומכת גלויה בצדק אקלימי . כיום היא מתגוררת בנוק.
החוף השמאלי
החוף השמאלי הוא ביטוי פוליטי המרמז על כך שהחוף המערבי של ארצות הברית נוטה פוליטית שמאלה או שהביטוי יכול להתייחס למדינות הנוטות שמאלה פוליטית. המשמעות היא כי (למעט אלסקה), מדינות קליפורניה, אורגון וושינגטון נוטות להצביע למפלגה הדמוקרטית. כמו כן, המשמעות היא שלרוב האנשים החיים באזור החוף המערבי יש גישה ליברלית יותר משאר המדינה. הכינוי מתבסס על כך שכאשר מפת ארצות הברית מוצבת כך שהמוצפנת מופנה כלפי מעלה - החוף המערבי של ארצות הברית יימצא בצד שמאל של ארצות הברית. המונח חל גם על תופעה דומה לגבי קולומביה הבריטית בקנדה, מאותן סיבות.
באופן מסורתי נחשבות מדינות החוף המערבי לליברליות יותר. במלחמת האזרחים השתייכו קליפורניה, אורגון וושינגטון לאיחוד הצפוני ששלל את העבדות. גם הגישה להפלות במדינות האזור היא באופן מסורתי ליברלית יחסית. מאז 1988 בחרו מדינות האזור במועמד המפלגה הדמוקרטית לנשיאות ארצות הברית.
לרוב המונח משמש במובן נייטרלי, לא מזלזל או לא פוליטי. עם זאת, הביטוי משמש להבעת זלזול על ידי אנשים הנוטים ימינה, אך במקביל משמש כביטוי מעצים של הגדרה עצמית וגאווה, על ידי אנשי שמאל, בארצות הברית.
בחוף השמאלי נמצאת הכמות הרבה ביותר של עובדים במקצועות ה-STEM והוא צפוי להמשיך להיות מוקד טכנולוגי מוביל עבור ארצות הברית. התוצר הגולמי של החוף השמאלי הוא כ -1.2 טריליון דולר.
בקנדה, רצועת החוף של קולומביה הבריטית, כולל האי ונקובר, מכונה גם הוא החוף השמאלי.
סיגנל (יישומון)
סיגנל (באנגלית: Signal) הוא יישומון ותוכנה חינמית מוצפנת להעברת מסרים מיידיים, תמונות, מסמכים, וקטעי קול, על ידי שימוש במרשתת. ביישומון ניתן גם לבצע שיחות קול ווידאו. גרסת האנדרואיד יכולה לתפקד גם כאפליקציית SMS. היישומון כולו בנוי בקוד פתוח ונחשב כיישומון שליחת ההודעות המאובטח ביותר. השירות פותח על ידי קרן signal, ארגון ללא מטרות רווח המעודד שימוש בקוד פתוח ובאבטחת מידע.
Signal משתמש במספרי טלפון סלולריים סטנדרטיים כמזהים ומאבטח את כל התקשורת למשתמשי Signal אחרים באמצעות הצפנה מקצה לקצה. האפליקציות כוללות מנגנונים שבאמצעותם המשתמשים יכולים לאמת באופן עצמאי את זהות אנשי הקשר שלהם ואת תקינות ערוץ הנתונים.
כל תוכנת ה-Signal היא בחינם ובקוד פתוח. לקוחותיה מתפרסמים תחת רישיון GPLv3, ואילו קוד השרת פורסם תחת רישיון AGPLv3.
היסטוריה.
קרן סיגנל הושקה בפברואר 2018 במימון ראשוני של 50 מיליון דולר שניתן על ידי מייסדה, בריאן אקטון, ממקימי וואטסאפ. שותפו של אקטון בהקמת קרן סיגנל הוא מת'יו רוזנפלד (ידוע כ-Moxie Marlinspike), יזם וחוקר אבטחת מידע שפיתח את פרוטוקול ההצפנה סיגנל בו משתמשות סיגנל, סקייפ, פייסבוק וואטסאפ.
בדצמבר 2020 היו לסיגנל כ-20 מיליון משתמשים פעילים. נכון ל-2021 לסיגנל היו מעל 5 מיליון הורדות באנדרואיד.
בינואר 2021, הודיעה וואטסאפ שהיא משנה את תנאי השימוש שלה כך שתוכל לשתף מידע אישי, כולל מספר טלפון ושם מלא, וכן מידע על המכשיר ממנו מתחברים – כולל כתובת IP והמיקום, אנשי הקשר, סטטוס (אם קיים) וזמני השימוש באפליקציה לאורך היום, עם שאר האפליקציות של פייסבוק. הודעה זו, יחד עם המלצה של אילון מאסק ואדוארד סנואודן להחליף את וואטסאפ בסיגנל, יצרה היסטריה שהובילה מיליוני משתמשים להוריד אפליקציות חלופיות, כמו טלגרם וסיגנל. כתוצאה מכך מספר משתמשי סיגנל הוכפל פי 36 תוך שבוע אחד.
הג'מגש
הג'מגש (בהונגרית: Hegymagas) הוא כפר קטן במחוז וספרם שבמרכז הונגריה.
כמו כפרים רבים באירופה גם בהג'מגש מספר התושבים נמצא בירידה. כך, בשנת 1990 חיו בכפר 290 תושבים, ובשנת 2020 רק 238 תושבים.
יהודי הג'מגש.
בהג'מגש חיו יהודים בתקופות זמן שונות.
ריי צ'אן
ריי צ'אן (בכתב סיני: 陳銳, באנגלית: Ray Chen; נולד ב-6 במרץ 1989) הוא כנר טייוואני-אוסטרלי. הוא זכה בפרס הראשון בתחרות יהודי מנוחין לכנרים צעירים לשנת 2008 ובתחרות המלכה אליזבת לשנת 2009.
קריירה.